recursal/SuperWikiNEXT-32B huggingface dataset:
Λόγος σημαίας: 2:3
Η **σημαία της Μποναίρ** έχει ένα μεγάλο μπλε τρίγωνο στην κάτω δεξιά γωνία και ένα μικρότερο κίτρινο τρίγωνο στην πάνω αριστερή γωνία.

Τα τρίγωνα χωρίζονται από λευκή λωρίδα, μέσα στην οποία βρίσκεται μια μαύρη πυξίδα και ένα κόκκινο εξάκτινο αστέρι. Το μπλε και το κίτρινο τρίγωνο συμβολίζουν τη θάλασσα και τον ήλιο αντίστοιχα, ενώ η λευκή λωρίδα έχει να κάνει με τον ουρανό.

Τα χρώματα (κόκκινο, λευκό, μπλε) δείχνουν την πίστη του νησιού προς το Βασίλειο της Ολλανδίας. Η μαύρη πυξίδα συμβολίζει τον πληθυσμό του νησιού, που απαρτίζεται από ανθρώπους που έρχονται από τις τέσσερις γωνιές της γης.

Το ερυθρό εξάκτινο αστέρι συμβολίζει τα 6 αρχικά νησιά των Ολλανδικών Αντιλλών, που ήταν τα 5 σημερινά και η Αρούμπα.

Βλέπε επίσης
------------

* Σημαία των Ολλανδικών Αντιλλών

Εξωτερικοί σύνδεσμοι
--------------------

* Σημαίες του Κόσμου
Σημαία της Ουάσιγκτον  

Η **Σημαία της πολιτείας της Ουάσινγκτον** αποτελείται από την κρατική Σφραγίδα (που φέρει μια εικόνα του Γεωργίου Ουάσινγκτον), το πεδίο με το σκούρο πράσινο και με το χρυσό περιθώριο είναι προαιρετικό. Είναι η μόνη σημαία αμερικανικής πολιτείας με έναν πεδίο πράσινου καθώς επίσης και η μόνη πολιτειακή σημαία με την εικόνα ενός Αμερικανού Προέδρου.

Ιστορία
-------

Το σχέδιο υιοθετήθηκε το 1923, πριν από το οποίο η Ουάσιγκτον δεν είχε καμία επίσημη πολιτειακή σημαία. Τον 20ο αιώνα, οι κάτοικοι της δημιούργησαν μια μπλε στρατιωτική σημαία με το πρόσωπο του Προέδρου Ουάσιγκτον και με χρυσό φόντο σύμφωνα με τις πληροφορίες από την επίσημη ιστοσελίδα της πολιτειακής γραμματείας της Ουάσιγκτον. Οι μετέπειτα ανεπίσημες σημαίες είναι παρόμοιες με τη σημερινή αλλά με αλλαγμένο το φόντο της πολιτειακής σφραγίδας από χρυσό σε πράσινο ή μοβ.

Αναπαραγωγή
-----------

Επειδή η σφραγίδα πρέπει να ραφτεί και από τις δύο πλευρές, η σημαία είναι η δαπανηρότερη πολιτειακή σημαία των ΗΠΑ. Οι άνθρωποι που θέλουν να την κατασκευάσουν πρέπει να στείλουν δύο αντίγραφα της κατασκευής τους στο γραμματέα της Ουάσιγκτον. Εάν την εγκρίνει, ο γραμματέας θα στείλει ένα αντίγραφο της σημαίας πίσω στον κατασκευαστή του που τη χαρακτηρίζει ως "εγκεκριμένη" και θα κρατήσει άλλη στο αρχείο.

Σύμφωνα με τον νόμο αυτής της πολιτείας (RCW 1.20.010), "η επίσημη σημαία της Ουάσιγκτον που πωλείται πρέπει να είναι κατασκευασμένη από σκούρο πράσινο μετάξι ή ύφασμα και να υπάρχει στο κέντρο της μια αναπαράσταση της σφραγίδας της Ουάσιγκτον που να είναι κεντημένη, και χρωματισμένη. Οι άκρες της σημαίας μπορούν ή όχι, να πλαισιωθούν. Το περιθώριο πρέπει να είναι χρυσό ή κίτρινο σύμφωνα με τη σκιά και τη σφραγίδα. Οι διαστάσεις της σημαίας μπορούν να ποικίλουν."

Πηγές
-----

1. ↑  Regulations Governing the State Flag

Εξωτερικοί σύνδεσμοι
--------------------

* Washington Secretary of State - State Flag
* Flags of the World: Washington
Η πρώην σημαία
Η **σημαία της πολιτείας Μον** απεικονίζει μια χάμσα στο κέντρο ενός κόκκινου φόντου. Η σημερινή σημαία εγκρίθηκε από το Χλουτάου της Πολιτείας Μον και εγκρίθηκε επισήμως στις 8 Ιουνίου 2018.

Σύμφωνα με ένα τοπικό μύθο, η πόλη του Μπάγκο, η οποία ιδρύθηκε από τους Μον, ιδρύθηκε στην τοποθεσία όπου ένα χάμσα αναζήτησε καταφύγιο κατά τη διάρκεια μιας μεγάλης πλημμύρας και ως εκ τούτου υπάρχει το πουλί στη σημαία.

Πρώην σημαία
------------

Η πρώην σημαία της πολιτείας Μον χρησιμοποιήθηκε μέχρι την υιοθέτηση της σημερινής σημαίας στις 8 Ιουνίου 2018, όπου απεικόνιζε ένα χάμσα σε σκούρο μπλε φόντο και είχε τη φράση "Πολιτεία Μον" (မွန်ပြည်နယ်) γραμμένη από κάτω. Η σημαία της περιφέρειας Μπάγκο είναι πολύ παρόμοια με τη πρώην σημαία της πολιτείας Μον, αλλά η χάμσα και το κείμενο έχουν διαφορετικές διαστάσεις και σχέδια.

Παραπομπές
----------

1. ↑  Khant, Naung (8 June 2018). «Mon State Hluttaw approves picture of golden hamsa on red background as Mon State flag» (στα αγγλικά). *Burma News International*.. Ανακτήθηκε στις 21 August 2018.
2. ↑  Kuipers, Ludo. «Mon State | Flag | Myanmar | OzOutback». *ozoutback.com.au*. Αρχειοθετήθηκε από το πρωτότυπο στις 10 Ιουλίου 2018. Ανακτήθηκε στις 9 Ιουλίου 2018.
3. ↑  «Mon State (Myanmar)». *www.crwflags.com*. Αρχειοθετήθηκε από το πρωτότυπο στις 24 Οκτωβρίου 2017. Ανακτήθηκε στις 9 Ιουλίου 2018.
Σημαία της Ουρουγουάης (Pabellón). Λόγος σημαίας: 2:3
Η εθνική **σημαία της Ουρουγουάης** (*Pabellón Nacional*) έχει ένα φόντο με εννέα ισομεγέθεις οριζόντιες λωρίδες (σύμβολο των 9 αρχικών πολιτειών), χρωμάτων μπλε και λευκού εναλλάξ. Σε άσπρο τετράγωνο βρίσκεται ο Ήλιος του Μαΐου με τις 16 ακτίνες του, οι οποίες είναι εναλλάξ τριγωνικές και κυματιστές. Ως σχέδιο, η σημαία μοιάζει με τις σημαίες της Ελλάδας και των ΗΠΑ. 

Η σημαία για πρώτη φορά καθιερώθηκε στις 16 Δεκεμβρίου του 1828 και είχε 17 γραμμές μέχρι τις 11 Ιουλίου του 1830, όταν με νέο νόμο μειώθηκε ο αριθμός των γραμμών από 17 σε 9. Σχεδιαστής της σημαίας ήταν ο Χοακίν Σουάρες.

Εθνικές σημαίες
---------------

σημαία του Αρτίγας.
Η Σημαία του Τρέιντα ι Τρες.
Η Ουρουγουάη έχει τρεις «εθνικές σημαίες» (*Banderas Patrias*): την **Pabellón**, που περιγράφηκε πιο πάνω, τη Σημαία του Αρτίγας και τη Σημαία του Τρέιντα ι Τρες (1952). Σημαντικότερη όμως σημαία είναι η πρώτη και οι τρεις σημαίες χρησιμοποιούνται ταυτόχρονα μόνο από την κυβέρνηση.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Ουρουγουάης** |

* Πληροφορίες για τη σημαία από την Britannica.com.

  


|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Νότιας Αμερικής |
| --- |
|  |
| Ανεξάρτητα Κράτη | 
* Αργεντινή
* Βενεζουέλα
* Βολιβία
* Βραζιλία
* Γουιάνα
* Εκουαδόρ
* Κολομβία
* Ουρουγουάη
* Παναμάς
* Παραγουάη
* Περού
* Σουρινάμ
* Χιλή
 |
|  |
| Εξαρτημένα εδάφη | 

|  |  |
| --- | --- |
| Γαλλία | 
* Γαλλική Γουιάνα
 |
|  |
| Ολλανδία | 
* Αρούμπα
* Κουρασάο
* Μποναίρ
 |
|  |
| Ηνωμένο Βασίλειο | 
* Νήσοι Φώκλαντ
* Νότιος Γεωργία και Νότιοι Σάντουιτς Νήσοι
 |

 |

 |
Μια επιγραφή στο αλφάβητο Ρεϋχάν που χρονολογείται από τον 14ο αιώνα.
Το **Ρεϋχάν** (αραβικά: ریحان‎) είναι ένα από τα έξι κανονικά αλφάβητα της περσοαραβικής καλλιγραφίας. Η λέξη Ρεϋχάν σημαίνει βασιλικός στα αραβικά και περσικά. Το Ρεϋχάν είναι μια παραλλαγή του αλφαβήτου Μουχακάκ, αλλά είναι καλύτερο από το Μουχακάκ και παρομοιάζεται με τα λουλούδια και τα φύλλα βασιλικού. Αναπτύχθηκε κατά τη διάρκεια της εποχής των Αβασιδών εποχή από τον Ιμπν αλ-Μπαουάμπ.

Παραπομπές
----------

1. ↑  «معرفی خط ریحان». *golestane.net*. Αρχειοθετήθηκε από το πρωτότυπο στις 29 Νοεμβρίου 2014. Ανακτήθηκε στις 1 Σεπτεμβρίου 2015.
2. ↑  الفخرو، إبراهيم بن يوسف (2015م). رحلة الخط العربي في ظلال المصحف الشريف (الطبعة الأولى). صفحة 100
Ο **Ροιμητάλκης Γ΄** ήταν ο τελευταίος βασιλιάς των Σαπαίων και της Θράκης κατά την περίοδο 37 π.Χ. - 46 μ.Χ.

Βίος
----

Ήταν γιος του Ρησκούπορι Β΄, ο οποίος βασίλευε στο μισό βασίλειο, ενώ ο ανιψιός του Κότυς Γ΄ (Σαπαίων) βασίλευε στο άλλο μισό. Ο Ρησκούποτις Β΄ σκότωσε τον ανιψιό του και έτσι κατείχε όλη τη Θράκη. Όμως ο Τιβέριος εξόρισε τον Ρησκούπορι Β΄ και απέδωσε το βασίλειο στον γιο τού Κότυ Γ΄, τον Ροιμητάλκη Β΄. Όταν αυτός απεβίωσε, ο Τιβέριος επέτρεψε να γίνει βασιλιάς ο Ροιμητάλκης Γ΄. 

Ο Ροιμητάλκης Γ΄ νυμφεύτηκε την Πυθοδωρίδα Β΄, κόρη τού δολοφονηθέντος εξαδέλφου του Κότυ Γ΄ και αδελφή τού Ροιμητάλκη Β΄. Σε αυτό μερίμνησε ο Καλιγούλας, ώστε να συμφιλιωθούν οι δύο αντίπαλοι κλάδοι της δυναστείας των Σαπαίων. Όμως τον σκότωσε η γυναίκα του για λόγους αντιζηλίας, καθώς πίστευε ότι είχε ερωτευτεί την ανιψιά του. Μετά το τέλος του η Θράκη έγινε Ρωμαϊκή επαρχία: το ανατολικό τμήμα της προσαρτήθηκε στην επαρχία της Μοισίας και το νότιο έγινε ξεχωριστή νέα επαρχία από τον Κλαύδιο. 

Ο Ροιμητάλκης Γ΄ είχε κόψει χάλκινα νομίσματα, τα οποία έφεραν στη μία όψη την προτομή τού Καλιγούλα και στην άλλη τη δική του με την επιγραφή *ΒΑΣΙΛΕΩΣ ΡΟΙΜΗΤΑΛΚΟΥ*.

Πηγές
-----

* Κωνσταντίνος Κουρτίδης: *Ιστορία της Θράκης από των αρχαιοτάτων χρόνων μέχρι του 54 μ.Χ.*, Τυπογραφείο Αλευρόπουλου, Εν Αθήναις 1932, σελ. 80
Στην ελληνική μυθολογία ο **Σαγγάριος** ήταν ένας ποτάμιος θεός, ο οποίος αντιστοιχούσε στον ομώνυμο ποταμό της Μικράς Ασίας, στη Φρυγία. Ο Σαγγάριος, όπως και οι περισσότεροι ποτάμιοι θεοί, ήταν γιος του Ωκεανού και της Τηθύος (δηλαδή αδελφός των Ωκεανίδων). Κάποιοι συγγραφείς θεωρούν τον Σαγγάριο πατέρα της Εκάβης, την οποία απέκτησε είτε με τη Μετώπη, είτε με τη νύμφη Ευνόη, είτε με τη Ναϊάδα Ευαγόρα.

Ο Σαγγάριος είχε και ένα γιο, τον Αλφαίο, ο οποίος δίδαξε την αυλητική τέχνη στη θεά Αθηνά. Επειδή όμως ο Αλφαίος ασέβησε προς τη θεά, ο Δίας τον κατακεραύνωσε. Ο Σαγγάριος συνδέεται επίσης με τον μύθο της Νάνας και του `Αττι.

Πηγές
-----

* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 665
Το ***The Simpsons: Road Rage*** είναι το πρώτο παιχνίδι της σειράς βιντεοπαιχνιδιών που βγήκε τον Νοέμβριο του 2001. Βγήκε για τις κονσόλες PlayStation 2, Xbox, Game Boy Advance και GameCube. Στο παιχνίδι παρουσιάζονται 25 χαρακτήρες, ενώ έχει πολλές ομοιότητες με το βιντεοπαιχνίδι Crazy Taxi.

Σενάριο
-------

Ο Κύριος Μπερνς αγόρασε όλα τα μεγάλα μέσα, όπως Λεωφορεία και Τρένα στην πόλη του Σπρίνγκφιλντ φτιάχνοντας τα ως μέσα που εκπέμπουν ακτινοβολία ώστε να σκοτώσει τους ανθρώπους.

Τα πολιτικά μέλη της πόλης αναγκάστηκαν να δώσουν χρήματα επειδή είχαν ήδη τρομοκρατηθεί παράγοντας ακόμα περισσότερα μέσα. Στο παιχνίδι υπάρχουν 17 διαφορετικά οχήματα ενώ υπάρχουν έξι περιοχές εκ των οποίων οι 5 ξεκλειδώνονται κατά την διάρκεια του παιχνιδιού και 10 αποστολές. Η Οικογένεια Σίμπσονς θα συμμετάσχει στο παιχνίδι και ο σκοπός τους είναι να εξουδετερώσουν τον Μπέρνς. Ο Μόνος σκοπός για να τον εξουδετερώσουν είναι να δίνουν αγώνες ώστε να εξασφαλίσουν ένα μεγάλο χρηματικό ποσό που θα δοθεί στα πολιτικά μέλη και ύστερα στον Μπέρνς. Επίσης, ο κύριος χαρακτήρας θα είναι ο Χόμερ Σιμπσον, που θα γίνει και ταξιτζής ενώ κάποια οχήματα μπορεί να είναι και ιπτάμενα. Αφού δοθούν τα χρήματα ο Μπέρνς θα κάνει την πόλη όπως ήταν.

Χαρακτήρες
----------

* Χόμερ Σίμπσον
* Μπαρτ Σίμπσον
* Μαρτζ Σίμπσον
* Λίζα Σίμπσον
* Άμπραχαμ Σίμπσον
* Ο Κηπουρός Γουίλι
* Ο Κλόουν Κρίστι
* Άπου Ναχάσαπιμαπέτιλον
* Μπέρνει Γκραμπλ
* Μόι Σίζλακ
* Ότο Μαν
* Κλάνσι Γουίνγκαμ
* Νεντ Φλάντερς
* Χόμερ Σίμπσον (με το κουστούμι του Mr.Plow)
* Παπάς Τίμοθι Λόβερτζοι
* Σνέικ Τζέλιμπερντ
* Χημικός Φρινκ

Αποδοχή
-------

Η *IGN* βαθμολόγησε το παιχνίδι με 5.1 λέγοντας πως είναι ένα διασκεδαστικό παιχνίδι αλλά δεν είναι και για διάκριση.
Η *GameSpot* έδωσε τον βαθμό 6.2 λέγοντας πως το παιχνίδι έχει καλύτερα γραφικά στο Game Cube, ενώ η καλύτερη βαθμολογία ήταν από την *Game Informer* με βαθμό 8 στα 10.

Παραβίαση
---------

Το 2003 η SEGA κατάγγειλε τον κανόνα επειδή χρησιμοποίησαν το ίδιο Gameplay με αυτό του Crazy Taxi. Η EA και η THQ αναγκάστηκαν να δώσουν ένα χρηματικό ποσό πριν συμβούν χειρότερα γεγονότα.

Παραπομπές
----------

1. ↑  (Αγγλικά) *redump.org*.
Ο **Σαγγάριος** (*Τουρκικά: Sakarya*) είναι ο τρίτος μεγαλύτερος ποταμός της Τουρκίας. Βρίσκεται δυτικά της Άγκυρας. Πηγάζει από την επαρχία Αφιόν, βορειοανατολικά της ομώνυμης πόλης, ρέει βόρεια και εκβάλλει στον Εύξεινο Πόντο λίγα χιλιόμετρα μετά την πόλη Ανταπαζαρί. Το συνολικό μήκος του ποταμού είναι 824 χιλιόμετρα

Ιστορικά στοιχεία
-----------------

Ο Σαγγάριος ήταν ο κύριος ποταμός της Φρυγίας. Στις όχθες του ήταν χτισμένη η πρωτεύουσά τους Γόρδιον. Τον τρίτο αιώνα π.Χ. στην περιοχή εγκαταστάθηκαν Γαλάτες που είχαν εισβάλει στις περιοχές της ανατολικής Μεσογείου. Τον 6ο αιώνα ο Ιουστινιανός έκτισε μεγάλη γέφυρα πάνω στον Σαγγάριο για να διευκολύνει την σύνδεση της Κωνσταντινούπολης με τις ανατολικές επαρχίες.

Στον Σαγγάριο στην όχθη δίπλα από το Γόρδιο/Polatli (βλέπε χάρτη) σταμάτησε η προέλαση του ελληνικού στρατού κατά την Μικρασιατική Εκστρατεία ύστερα από μία πολύνεκρη μάχη τον Αύγουστο του 1921.

Παραπομπές
----------

1. ↑  Ίδρυμα Μείζονος Ελληνισμού, Μικρασιατικό μέτωπο

Εξωτερικοί σύνδεσμοι
--------------------

* Πολυμέσα σχετικά με το θέμα  Sakarya River στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 237039874
* GND: 7569751-8

 |

 |
Ο **Έμπερχαρντ της Φραγκονίας** (*Eberhard*, περ. 885 – 2 Οκτωβρίου 939), μέλος του Οίκου των Κορραδιδών, ήταν δούκας της Φραγκονίας, διαδεχόμενος τον μεγαλύτερο αδελφό του, τον βασιλιά Κορράδο Α', τον Δεκέμβριο του 918. Από το 926 έως το 928, ήταν επίσης δούκας της Λοθαριγγίας.

Βιογραφικά στοιχεία
-------------------

Ο Έμπερχαρντ ήταν ο δεύτερος γιος του Κορράδου της Θουριγγίας και της συζύγου του, Γλίσμουθ, πιθανότατα νόθας κόρης του αυτοκράτορα Αρνούλφου δούκα της Καρινθίας. Οι Κορραδίδες αγωνίστηκαν έντονα για την επικράτηση στη Φραγκονία εναντίον των γιων του δούκα Ερρίκου της Φραγκονίας, του Οίκου των Μπάμπενμπερκ. Το 906 τα δύο μέρη έδωσαν μάχη μεταξύ τους κοντά στο Φρίτσλαρ. Ο Κορράδος της Θουριγγίας σκοτώθηκε, όπως και οι δύο από τους τρεις αδελφούς Μπάμπενμπερκ. Η έριδα με τους Μπάμπενμπερκ έλαβε τέλος, όταν ο βασιλιάς Λουδοβίκος ο *Παις* πήρε το μέρος των Κορραδιδών και ο Κορράδος Α΄ έγινε ο αδιαφιλονίκητος δούκας όλης της Φραγκονίας. 

Στην επιθανάτια κλίνη του ο Κορράδος Α΄ σύστησε στον αδελφό του, Έμπερχαρντ, να μην κάνει καμιά απόπειρα να εξασφαλίσει την διαδοχή, αντίθετα να βοηθήσει στην άνοδο στον γερμανικό θρόνο τού -έως τότε αντιπάλου του- Ερρίκου του *Ορνιθοθήρα*, δούκα της Σαξονίας. Ο Έμπερχαρντ σεβάστηκε την τελευταία επιθυμία του αδελφού του, αφού ήταν ο μοναδικός τρόπος να συμφιλιωθούν οι Σάξονες και οι Φράγκοι, ώστε να μην διαλυθεί το Γερμανικό κράτος σε πολυάριθμα δουκικά κρατίδια. 

Όσο ζούσε, παρέμεινε πιστός στον Ερρίκο τον κυνηγό, που του παραχώρησε το δουκάτο της Λωραίνης (926 – 928), αλλά όταν απεβίωσε ήρθε σε σύγκρουση με τον γιο και διάδοχο του Όθωνα Α΄ της Γερμανίας. Ξεκίνησε το 937 μετά από σύγκρουσή του με κάποιον Σάξονα δούκα, που αρνήθηκε να του πληρώσει φόρο, διότι δεν ήταν Σάξονας και η διαμάχη μεταφέρθηκε στην Αυλή του Όθωνα Α΄. Ο Όθωνας Α΄ δικαίωσε τον Σάξονα, και διέταξε τον Έμπερχαρντ να πληρώσει πρόστιμο, ενώ υπέβαλε τους συνοδούς εκείνου στην ατιμωτική τιμωρία μεταφοράς νεκρών σκύλων στο κοινό.

Τότε ο Έμπερχαρντ συμμάχησε με τους αντιπάλους τού Όθωνα Α΄ και εξεγέρθηκε εναντίον αυτού το 938 με την υποστήριξη του Τάνκμαρ, ετεροθαλούς αδελφού του Όθωνα Α΄ και του νέου δούκα της Βαυαρίας Έμπερχαρντ, γιου του Αρνούλφου δούκα της Βαυαρίας. Ο Τάνκμαρ σκοτώθηκε στη μάχη και ο Έμπερχαρντ της Βαυαρίας αντικαταστάθηκε στο δουκάτο από τον θείο του Μπέρτχολ της Βαυαρίας (938 – 945). Μετά από μία σύντομη συμφιλίωση με τον Όθωνα Α΄, εξεγέρθηκε ξανά εναντίον του με την υποστήριξη τού θείου του Φρειδερίκου αρχιεπισκόπου του Μάιντς και του νεώτερου αδελφού τού Όθωνα Α΄, τού Ερρίκου.

Στις 2 Οκτωβρίου 939 οι επαναστάτες ηττήθηκαν στην μάχη του Άντερναχ. Ο ίδιος ο Έμπερχαρντ σκοτώθηκε στην μάχη και το δουκάτο του έγινε αυτοκρατορική κτήση.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 18417169
* GND: 133573400

 |

 |
Συντεταγμένες: 35°12′40.18″N 24°39′39.60″E﻿ / ﻿35.2111611°N 24.6610000°E﻿ / 35.2111611; 24.6610000

Η **Σάμιτος** είναι βουνό στο νησί της Κρήτης, στην Ελλάδα. Έχει υψόμετρο 1.013 μέτρων.

Το Όρος Σάμιτος βρίσκεται εντός του εδάφους του Δήμου Αμαρίου, στην Περιφερειακή Ενότητα Ρεθύμνης, στα όρια της Κοιλάδας του Αμαρίου. Επί της βορειοδυτικής πλευράς του βουνού βρίσκεται το Όρος Κατσονύχι, επί της νοτιοδυτικής πλευράς του βρίσκεται το Όρος Κέντρος, ενώ επί της ανατολικής πλευράς του βρίσκεται το Όρος Ίδη ή Ψηλορείτης. Επί της κορυφής του βουνού βρίσκεται παρεκκλήσιο αφιερωμένο στην «*Ανάληψη του Κυρίου*».

Παραπομπές
----------

1. 1 2  «Τα Βουνά της Ελλάδας». *Πατριδογνωσία*. Ανακτήθηκε στις 7 Σεπτεμβρίου 2020.
Ο **Σελτζούκ** (σύγχρονα τουρκικά: *Selçuk*, τουρκμενικά: *Seljuk*, περσικά: سلجوق *Saljūq*, πέθανε γύρω στο 1038) ήταν ο επώνυμος ήρωας των Σελτζουκιδών τούρκων. Ήταν γιος κάποιου Τοκάκ με παρατσούκλι *Temür Yalığ* (σημαίνει «του σιδερένιου τόξου») και είτε ο αρχηγός, είτε εξέχον μέλος της φυλής Κενέκ (*Kınık*) των Ογούζων Τούρκων. Το 985 η φατρία του διασπάστηκε από τον κορμό των Τοκούζ Ογούζ, μία συνομοσπονδία εννιά φατριών που ήταν εγκατεστημένοι ανάμεσα στην Αράλη και την Κασπία. Εγκαταστάθηκαν προσωρινά στην δεξιά όχθη του κάτω Συρ Ντάρια (Ιαξάρτης), στην κατεύθυνση της Τζέντ, κοντά στο Κζιλ Ορντά στο σημερινό νοτιοκεντρικό Καζακστάν. Εκεί ο Σελτζούκ προσηλυτίστηκε στο Ισλάμ.

Τα βιβλικά ονόματα των τεσσάρων γιων του — Μικαήλ (*Μιχαήλ ιμπν Σελτζούκ*), Ισράηλ (*Αρσλάν Ισραήλ*), Μουσά (*Μωυσής*), και Γιουνούς (*Ιωνάς*) — υποδεικνύουν προηγούμενη εξοικείωσή του είτε με τον Ιουδαϊσμό των Χαζάρων, είτε με τον Νεστοριανισμό. Σύμφωνα με κάποιες πηγές, ο Σελτζούκ ξεκίνησε την καριέρα του ως αξιωματικός στον χαζαρικό στρατό.

Το όνομα Σελτζούκ από τα χρόνια του Σελτζούκ και έπειτα αποτελεί κοινό αντρικό όνομα των Τούρκων.

Παραπομπές
----------

1. ↑  Golden, Peter B. *Central Asia in World History*, (Oxford University Press, New York, 2011), 74.
2. ↑  *The Political and Dynastic History of the Iranian World*, C.E. Bosworth, **The Cambridge History of Iran:The Saljuq and Mongol Periods**, Vol.5, ed. J. A. Boyle, (Cambridge University Press, 1968), 16.
3. ↑  Michael Adas, *Agricultural and Pastoral Societies in Ancient and Classical History*, (Temple University Press, 2001), 99.
4. ↑  Brook 74; Dunlop *passim*.
5. ↑  Rice 18-19.

Πηγές
-----

* Brook, Kevin Alan. *The Jews of Khazaria.* 2nd ed. Rowman & Littlefield Publishers, Inc, 2006.
* Dunlop, D.M. "The Khazars." *The Dark Ages: Jews in Christian Europe, 711-1096*. 1966.
* Grousset, Rene. *The Empire of the Steppes* Rutgers University Press, 1970.
* Rice, Tamara Talbot. *The Seljuks in Asia Minor.* Thames and Hudson, London, 1961.
* Golden, Peter B. "Central Asia in World History". Oxford University Press, New York, 2011.
Συντεταγμένες: 41°20′N 140°18′E﻿ / ﻿41.333°N 140.300°E﻿ / 41.333; 140.300

Ο Πορθμός Τσουγκάρου.
Η Ιαπωνική Θάλασσα και ο πορθμός Τσουγκάρου.
Ο **Πορθμός Τσουγκάρου** (ιαπωνικά: 津軽海峡‎ , *Τσουγκάρου Κάικυοου*, *Tsugaru Kaikyō*) είναι ένας στενός πορθμός στο Βορειοδυτικό Ειρηνικό ωκεανό, ο οποίος χωρίζει το Χονσού από το Χοκάιντο, και συνδέει την Ιαπωνική Θάλασσα στα δυτικά με τον Ειρηνικό ωκεανό στα ανατολικά. Ο πορθμός πήρε το όνομά του από το δυτικό τμήμα της περιφέρειας Αομόρι, την χερσόνησο Τσουγκάρου. Τον πορθμό διασχίζει η υποθαλάσσια Σήραγγα Σεϊκάν μήκους 19,5 χιλιομέτρων. Ο πορθμός έχει πλάτος 20 χιλιόμετρα και βάθος 200 μέτρα. Στις 26 Σεπτεμβρίου του 1954, 1.172 ζωές χάθηκαν όταν το πλοίο Tōya Maru βυθίστηκε στον πορθμό.

Παραπομπές
----------

1. ↑  Tsuji, H. Sawada, T. and Takizawa, M. (1996). «Extraordinary inundation accidents in the Seikan undersea tunnel». *Proceedings of the Institution of Civil Engineers, Geotechnical Engineering* **119** (1): 1–14. doi:10.1680/igeng.1996.28131.

Εξωτερικοί σύνδεσμοι
--------------------

* Πολυμέσα σχετικά με το θέμα  Tsugaru Strait στο Wikimedia Commons
* Tsugaru Strait, Εγκυκλοπαίδεια Μπριτάνικα (Αγγλικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 252983604
* LCCN: sh85138341
* NDL: 00641889

 |

 |
Η σημερινή σημαία της Ονδούρας (2022)
 Ναυτική σημαία.Διαστάσεις: 1:2
Η **σημαία** της **Ονδούρας** καθιερώθηκε στις 9 Ιανουαρίου 1866 και το χρώμα της τροποποιήθηκε στις 27 Ιανουαρίου 2022. Βασίζεται στη σημαία της Ομόσπονδης Δημοκρατίας της Κεντρικής Αμερικής. Αποτελείται από τρεις ισομεγέθεις οριζόντιες λωρίδες. Οι δύο από αυτές έχουν χρώμα μπλε και συμβολίζουν τον Ειρηνικό Ωκεανό και την Καραϊβική Θάλασσα. Η λευκή λωρίδα αντιπροσωπεύει το έδαφος ανάμεσα στον ωκεανό και στη θάλασσα. Υπάρχουν επίσης πέντε γαλάζια πεντάκτινα αστέρια, που είναι σε διάταξη σχήματος «Χ». Αυτά βρίσκονται στο κέντρο, σε λευκή λωρίδα και συμβολίζουν τα πέντε κράτη της πάλαι ποτέ Ομοσπονδιακής Δημοκρατίας της Κεντρικής Αμερικής (Γουατεμάλα, Ελ Σαλβαδόρ, Κόστα Ρίκα, Νικαράγουα και Ονδούρα). Με την απεικόνιση αυτή υποδηλώνεται και η ελπίδα ότι κάποια μέρα τα εν λόγω κράτη θα αποτελέσουν ξανά μια ενιαία κρατική οντότητα. Η χώρα έχει Σύνταγμα από το 1866.

Αλλαγή στο χρώμα 2022
---------------------

Στις 4 Ιανουαρίου 2022 οι Ένοπλες Δυνάμεις της Ονδούρας ανακοίνωσαν μια αλλαγή από αυτόν τον μήνα στα μονογράμματα, τις στολές και το λογότυπό τους για να αναπαριστούν την εθνική σημαία σε τιρκουάζ. Η ανακοίνωση ήρθε αφότου η εκλεγμένος πρόεδρος Σιομάρα Κάστρο ανακοίνωσε επίσης τη χρήση της σημαίας σε αυτή την απόχρωση του μπλε.

Παραπομπές
----------

1. ↑  «FFAA confirman que cambian monogramas al color azul turquesa de la bandera desde este enero». 4 Ιανουαρίου 2022.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Ονδούρας** |

* - Σημαίες του Κόσμου: Ονδούρα. (Αγγλικά)

  


|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Σημαίες των χωρών της Βόρειας Αμερικής |
| --- |
|  |
| Ανεξάρτητα κράτη | 
* Αγία Λουκία
* Άγιος Βικέντιος και Γρεναδίνες
* Άγιος Χριστόφορος και Νέβις
* Αϊτή
* Αντίγκουα και Μπαρμπούντα
* Γουατεμάλα
* Γρενάδα
* Δομινίκα
* Δομινικανή Δημοκρατία
* Ελ Σαλβαδόρ
* ΗΠΑ
* Καναδάς
* Κολομβία
* Κόστα Ρίκα
* Κούβα
* Μεξικό
* Μπαρμπάντος
* Μπαχάμες
* Μπελίζ
* Νικαράγουα
* Ονδούρα
* Παναμάς
* Τζαμάικα
* Τρινιντάντ και Τομπάγκο
 |
|  |
| Εξαρτημένα εδάφη | 

|  |  |
| --- | --- |
| Δανία | 
Γροιλανδία |
|  |
| Γαλλία | 
* Άγιος Βαρθολομαίος
* Άγιος Μαρτίνος
* Γουαδελούπη
* Μαρτινίκα
* Σαιν Πιερ και Μικελόν
* Κλίππερτον
 |
|  |
| Ολλανδία | 
* Άγιος Ευστάθιος
* Άγιος Μαρτίνος
* Σάμπα
 |
|  |
| Ηνωμένο Βασίλειο | 
* Ανγκουίλα
* Βερμούδες
* Βρετανικές Παρθένοι Νήσοι
* Μοντσερράτ
* Νήσοι Κέιμαν
* Τερκς και Κέικος
 |
|  |
| Ηνωμένες Πολιτείες | 
* Αμερικανικές Παρθένοι Νήσοι
* Νήσος Ναβάσσα
* Πουέρτο Ρίκο
 |

 |

 |
Το **Live in Wacken** είναι ο πρώτος ζωντανός δίσκος του γερμανικού  χάρντ ροκ / χέβι μέταλ συγκροτήματος Unisonic, ο οποίος ηχογραφήθηκε στις 5 Αυγούστου 2016 στο "Wacken Open Air Festival" και κυκλοφόρησε στις 21 Ιουλίου 2017 μέσω της δισκογραφικής εταιρείας "earMUSIC".

Το άλμπουμ περιλαμβάνει ένα bonus DVD, το οποίο περιέχει 6 βιντεοσκοπημένα τραγούδια από την συναυλία.

Τραγούδια
---------

1.  **Venite 2.0** *(Γουέρνο)* - 1:40  

2. **For the Kingdom** *(Γουάρντ)* - 4:51  

3. **Exceptional** *(Γουάρντ)* - 4:52  

4. **My Sanctuary** *(Γουάρντ, Χάνσεν)* - 4:46  

5. **King for a Day** *(Χάνσεν)* - 4:14  

6. **A Little Time** (with Victim of Changes medley) *(Κίσκε)* - 5:59  

7. **Your Time Has Come** *(Γουάρντ)* - 5:09  

8. **When the Deed Is Done** *(Γουάρντ)* - 5:31  

9. **Star Rider** *(Γουάρντ, Χάνσεν)* - 6:02  

10. **Throne of the Dawn** *(Γουάρντ)* - 5:54  

11. **March of Time** *(Χάνσεν)* - 5:17  

12. **Unisonic** *(Μέϊερ, Χάνσεν)* - 4:43

Οι μουσικοί
-----------

Οι μουσικοί οι οποίοι συμμετείχαν στις ηχογραφήσεις του "*Live in Wacken*" είναι οι εξής:

* Μίκαελ Κίσκε - φωνητικά
* Κάι Χάνσεν - κιθάρα
* Μάντι Μέϊερ - κιθάρα
* Ντένις Γουάρντ - μπάσο
* Κώστας Ζαφειρίου - τύμπανα

Παραπομπές
----------

1. ↑

Εξωτερικοί σύνδεσμοι
--------------------

* Unisonic official website Η επίσημη ιστοσελίδα των Unisonic
Η σημαία της πόλης της Πρετόρια στη Νότια Αφρική.
Η **σημαία της Πρετόρια** είναι η σημαία που αντιπροσωπεύει την πόλη της Πρετόρια, την πρωτεύουσα της Νότιας Αφρικής. Η σημαία είναι απλή στο σχεδιασμό, καθώς έχει μόνο δύο χρώματα, το κόκκινο και κίτρινο. Το κόκκινο βρίσκεται στο πάνω μισό, ενώ το κίτρινο βρίσκεται στο κάτω μέρος. Αυτά τα χρώματα είναι τα επίσημα χρώματα της πόλης, που προέρχονται από το εθνόσημο της πόλης.

Δείτε επίσης
------------

* Σημαία των Κανάντα, μια παρόμοια οριζόντια δίχρωμη σημαία με το κόκκινο και το κίτρινο αντεστραμμένα

Εξωτερικοί σύνδεσμοι
--------------------

* Ιστοσελίδα με πληροφορίες για τη σημαία
Η **ΣΚΑ** (ρωσικά: СКА) είναι ρωσική επαγγελματική ομάδα χόκεϊ επί πάγου που εδρεύει στην Αγία Πετρούπολη. Είναι μέλος της κατηγορίας Μπομπρόφ στην Κοντινένταλ Χόκεϊ Λιγκ (КХЛ). Παρά τη μακρά ιστορία του, ο σύλλογος αγωνίστηκε για πρώτη φορά σε τελικό πρωταθλήματος την περίοδο 2014-15, όπου επικράτησε της Ακ Μπαρς Καζάν στο Κύπελλο Γκαγκάριν. Το 2012, με μέσο όρο 10.126 θεατές η ΣΚΑ έγινε η πρώτη ρωσική ομάδα με κατά μέσο όρο πενταψήφιο αριθμό προσέλευσης φιλάθλων.

Ιστορία
-------

Ο σύλλογος ιδρύθηκε στο Λένινγκραντ το 1946 και συμμετείχε στην εναρκτήρια περίοδο του Πρωταθλήματος Χόκεϊ της ΕΣΣΔ, μιας διοργάνωσης συλλόγων κορυφαίου επιπέδου. Η αρχική ονομασία του συλλόγου ήταν «ΝΤΟ Κίροφ» (ДО Кирова, Λέσχη Αξιωματικών «Κίροφ»). Στη συνέχεια μετονομάστηκε σε ΛΝΤΟ (ЛДО, Λέσχη Αξιωματικών Λένινγκραντ) το 1953, σε ΟΝΤΟ (ОДО, Λέσχη Επάρχων) το 1957, σε ΣΚΒΟ (СКВО, αθλητικός σύλλογος στρατιωτικής περιφέρειας) το 1959, ενώ την ίδια χρονιά πήρε την ονομασία ΣΚΑ (СКА, Αθλητικός Σύλλογος του Στρατού). Κατά τη διάρκεια της σοβιετικής εποχής, η ΣΚΑ (μαζί με την ΤΣΣΚΑ Μόσχας) ανήκε στο σύστημα αθλητικών σωματείων του Υπουργείου Άμυνας και αποτελούνταν από τους Επάρχους της Στρατιωτικής Περιοχής Λένινγκραντ.

Επιτυχίες
---------

* **Κύπελλο Γκαγκάριν**
	+ Νικήτρια (1): 2014–15, 2016-17
* **Κοντινένταλ Καπ**
	+ Νικήτρια (2): 2012–13, 2017-18
* **Spengler Cup**
	+ Νικήτρια (4): 1970, 1971, 1977, 2010
* **Πρωτάθλημα ΕΣΣΔ**
	+ Τρίτη θέση *(2)*: 1970–71, 1986–87
* **Θερινό χόκεϊ επί πάγου Βασιλείας**
	+ Νικήτρια (1): 2009
* **Τουρνουά Χαμεενλίνα**
	+ Νικήτρια (1): 2013

Παραπομπές
----------

1. ↑  «Swiss club and Swedish league lead European attendance rankings». IIHF. Αρχειοθετήθηκε από το πρωτότυπο στις 18 Μαρτίου 2012. Ανακτήθηκε στις 22 Μαρτίου 2012.

Εξωτερικοί σύνδεσμοι
--------------------

* Επίσημος ιστότοπος


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα SKA Saint Petersburg  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Σημαία του Σουλτανάτου της Ζανζιβάρης, σε χρήση από την ανεξαρτησία το 1963 μέχρι την ανατροπή του Σουλτάνου τον Ιανουάριο του 1964
Σημαία της Λαϊκής Δημοκρατίας της Ζανζιβάρης και της Πέμπα (1964) προτού δημιουργηθεί η Ηνωμένη Δημοκρατία της Τανζανίας.
Η σημαία της Ζανζιβάρης από το 2005
Η **σημαία της Ζανζιβάρης** είναι σήμερα τρίχρωμη με οριζόντιες λωρίδες. Στην πρώτη λωρίδα επάνω είναι ενσωματωμένη η σημαία της Τανζανίας.Η νέα σημαία του νησιού καθιερώθηκε στις 10 Ιανουαρίου του 2005.

Εξέλιξη ανά τις δεκαετίες
-------------------------

Η σημαία έχει υποστεί πολλές και δραματικές τροποποιήσεις από την ανεξαρτησία της χώρας, το 1964. Μόλις έγινε ανεξάρτητο Σουλτανάτο, η σημαία ήταν κίτρινη με κόκκινες οριζόντιες γραμμές μαζί με πράσινα μισοφέγγαρα, σύμβολα του Ισλάμ.

Έπειτα από το πραξικόπημα στις 17 Ιανουαρίου 1964 άλλαξε το καθεστώς και η σημαία. Στην αρχή χρησιμοποιήθηκαν δύο σημαίες, η μαύρη-κίτρινη-μπλε με οριζόντιες λωρίδες και η μπλε-μαύρη-πράσινη, η οποία επέζησε και χρησιμοποιήθηκε πιο πολύ. Η σημαία αυτή είχε μια λευκή λωρίδα στο μέρος από όπου κυματίζει.

Η νέα σημαία καθιερώθηκε με νόμο που εγκρίθηκε τον Οκτώβριο του 2004. Υψώθηκε για πρώτη φορά τον Ιανουάριο του 2005. Στη σημαία εμπεριέχεται η σημαία της Τανζανίας και αυτό σημαίνει ότι η Ζανζιβάρη αποτελεί τμήμα της Ηνωμένης Δημοκρατίας της Τανζανίας. Η νέα σημαία περιέχει τα χρώματα: πράσινο, χρυσό, μπλε σκούρο, μπλε ανοικτό και μαύρο. Η σημαία προστατεύεται από αυστηρή νομοθεσία και οποιοσδήποτε δείξει περιφρόνηση σε αυτήν, τιμωρείται με φυλάκιση 5 ετών.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Ζανζιβάρης** |

* Ιστορία της σημαίας της Ζανζιβάρης
Λόγος σημαίας: 1:2
Σημαία του Κυβερνήτη της Κουίνσλαντ
Το πολιτειακό έμβλημα
Η πολιτειακή **σημαία της Κουίνσλαντ** βασίζεται σε μία παραμόρφωση της βρετανικής σημαίας με το έμβλημα της πολιτείας σε έναν άσπρο κυκλικό δίσκο στον ιστό της σημαίας. Το έμβλημα είναι ένας Σταυρός της Μάλτας χρώματος μπλε ανοικτού με ένα αυτοκρατορικό στέμμα στο κέντρο του σταυρού. Η σημαία χρονολογείται από το 1876, με μικρές παραλλαγές και το έμβλημα σχεδιάστηκε από τον υπουργό Αποικιών και Θησαυροφύλακα της Κουίνσλαντ Ουίλιαμ Χέμαντ το 1876.

Η σημαία του 1870
-----------------

Η πολιτειακή σημαία σχεδιάστηκε για πρώτη φορά το 1870 με τη Σημαία της Ένωσης (Union Jack) πάνω από ένα μπλε φόντο. Ωστόσο, δεν υπήρχε έμβλημα. Στη θέση του τελευταίου βρισκόταν το προφίλ της Βασίλισσας Βικτωρίας σε έναν μπλε κυκλικό δίσκο και γύρω του ένα άσπρο στεφάνι, στο οποίο ήταν γραμμένη η λέξη "Queensland" με χρυσά γράμματα.

1876
----

Η επόμενη αλλαγή στη σημαία έγινε το 1876 καθώς υπήρχαν πολλά παράπονα για την αναπαραγωγή της κεφαλής της Βικτωρίας και τη δυσκολία που συνεπαγόταν. Έτσι, ζητήθηκε η αντικατάσταση της σημαίας. Οι πολιτειακές αρχές παραπονέθηκαν επίσης.

Ο Σταυρός της Μάλτας με το στέμμα επιλέχθηκαν για την αντικατάσταση της Βικτωριανής κεφαλής.

Η σημαία του 1901–1952
----------------------

Η τελευταία επίσημη αλλαγή συντελέστηκε το 1901 με το θάνατο της Βασίλισσας Βικτωρίας. Ειδικότερα, το στέμμα στο Σταυρό της Μάλτας άλλαξε, γιατί η Βικτωρία και ο Εδουάρδος Ζ΄ είχαν διαφορετικά στέμματα για τη στέψη τους. Έγιναν και αλλαγές και στις κορόνες πάνω από το έμβλημα. Ωστόσο στη διάρκεια των χρόνων οι μονάρχες της Αυστραλίας επιλέχθηκαν διαφορετικά στέμματα και για τον λόγο αυτό, τα στέμματα ακολουθούν την κάθε αλλαγή.

* Σημαία της Κουίνσλαντ 1901-1952Σημαία της Κουίνσλαντ 1901-1952
* Κυβερνήτης της Κουίνσλαντ 1901-1952Κυβερνήτης της Κουίνσλαντ 1901-1952

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σημαία της Κουίνσλαντ** |

1. ↑  Ausflag (1995) 'Queensland',  Αρχειοθετήθηκε 2008-05-22 στο Wayback Machine. [9 March 2004]
2. ↑  Queensland State Archives (1876) 'Flag, Badge, Arms and Seal of Queensland', SRS 1043-2-265-84
3. ↑  Know Britain (2003) 'The History and Meaning of the Union Jack',  Αρχειοθετήθηκε 2016-01-22 στο Wayback Machine. 9-3-2004.
Άλως γύρω από τη Σελήνη.
Στη Μετεωρολογία **Άλως** ονομάζεται το οπτικό φαινόμενο που προκαλείται από τη διάθλαση του ηλιακού ή σεληνιακού φωτός πάνω στους παγοκρυστάλλους των νεφών. Συνεπώς απαντώνται δύο είδη άλω, οι ηλιακές και οι σεληνιακές. Επειδή βασική προϋπόθεση είναι η ύπαρξη παγοκρυστάλλων, τα νέφη που μπορούν να προκαλέσουν το φαινόμενο αυτό βρίσκονται σε ύψος πάνω από 6.000μ. Τέτοια νέφη είναι τα λεγόμενα ανώτερα ή θυσανοστρώματα (Cirrostratus). 

Με τον όρο «άλως» παρατηρούνται πολλά φαινόμενα ατελή, κύρια όμως εικόνα της άλω είναι εκείνη που παρατηρείται ως μέγας κύκλος σε απόσταση (ακτίνα) 22° από το κέντρο της πηγής (Ηλίου ή Σελήνης). Ο κύκλος έχει χρώμα λευκό, όταν όμως είναι έντονο το φαινόμενο το εσωτερικό είναι ερυθρό με διάφορες χρωματικές ζώνες (πορτοκαλί, κίτρινη και σπανίως πράσινη) προς το εσωτερικό. Πολύ σπάνια παρατηρείται και κυανή εξωτερική άλως. 

Το μέρος του Ουρανού που περικλείει η άλως είναι πάντα ασθενέστερα φωτιζόμενο σε σχέση με την υπόλοιπη έκταση. Στην περίπτωση της άλω των 46° οι παραπάνω χρωματισμοί είναι πολύ ασθενείς. Η άλως των 46° είναι περίπου 5 φορές ασθενέστερη από την πιο "συνηθισμένη" άλω των 22°. 

Ανάλογα όμως της θέσης του Ήλιου ή της Σελήνης, το φαινόμενο της άλω μπορεί να συνοδεύεται και με άλλα συναφή φαινόμενα όπως πυλώνες φωτός (ή στήλες), περιφερειακά ή εφαπτόμενα τόξα, περιζενιθιακό τόξο κ.ά.

Στη Μετεωρολογία η μεν "άλως η ηλιακή" συμβολίζεται με κύκλο στον οποίο φέρεται κάθετος και οριζόντια διάμετρος ως σταυρός, ενώ η "σεληνιακή άλως" με άνω ημικύκλιο με οριζόντια διάμετρο και κάθετη ακτίνα (δηλαδή το μισό του συμβόλου της ηλιακής).

Γενικά το φαινόμενο αυτό ανήκει στις «υφεσιακές» καταστάσεις δηλαδή όταν ακολουθεί βαρομετρική ύφεση, χωρίς αυτό όμως να αποτελεί και ασφαλές προγνωστικό κριτήριο καιρού, παρότι συνήθως το ακολουθούν θύελλες. 

Στα γεωγραφικά πλάτη όπως της Ελλάδας, περίπου 35° - 41° το φαινόμενο είναι από τα πλέον συνηθισμένα, κυρίως την Άνοιξη και το Φθινόπωρο.
Ο Αμερικανός **Άλφρεντ Μόσερ Μπατς** (1899–1993) ήταν ο εφευρέτης, το 1938, του επιτραπέζιου παιχνιδιού Σκραμπλ. Ήταν επίσης ερασιτέχνης καλλιτέχνης και ορισμένα από τα σκίτσα του αποκτήθηκαν από το Μητροπολιτικό Μουσείο Τέχνης (Νέα Υόρκη).

Επινόηση του Σκραμπλ
--------------------

Στις αρχές της δεκαετίας του 30 και ενώ ήταν άνεργος ο Μπατς αποφάσισε να σχεδιάσει ένα νέο επιτραπέζιο παιχνίδι. Αφού μελέτησε τα υπάρχοντα τότε παιχνίδια βρήκε ότι ανήκαν σε τρεις κατηγορίες: υπήρχαν παιχνίδια με αριθμούς όπως τα ζάρια και το μπίνκο, παιχνίδια κινήσεων όπως το σκάκι και την ντάμα και παιχνίδια λέξεων όπως ο αναγραμματισμός και σκέφτηκε να δημιουργήσει ένα παιχνίδι που θα συνδύαζε τον αναγραμματισμό και τα σταυρόλεξα, που ήταν πολύ δημοφιλή τη δεκαετία του 20 και το οποίο θα βασιζόταν τόσο στις ικανότητες των παιχτών όσο και στην τύχη.

Για να φτιάξει το Σκραμπλ ο Μπατς μελέτησε την αγγλική γλώσσα, διαβάζοντας τα πρωτοσέλιδα των *New York Times*, προκειμένου να υπολογίσει πόσο συχνά κάθε γράμμα της αγγλικής αλφαβήτου χρησιμοποιούταν και μετά με βάση τη συχνότητα εμφάνισης του κάθε γράμματος αποφάσισε πόσες φορές κάθε γράμμα θα συμπεριλαμβανόταν στο παιχνίδι. Συμπεριέλαβε τέσσερα μόνο "S" ούτως ώστε να μη γίνει πολύ εύκολο το παιχνίδι. Οι παίχτες θα προσπαθούσαν να σχηματίσουν λέξεις από τα εφτά γράμματά που είχαν προηγουμένως τραβήξει στην τύχη από ένα μεγαλύτερο αριθμό γραμμάτων. Αρχικά έδωσε στο παιχνίδι το όνομα "Lexiko" αλλά αργότερα το άλλαξε σε "Criss Cross Words" και άρχισε να ψάχνει αγοραστή. Οι κατασκευαστές παιχνιδιών στους οποίους παρουσίασε αρχικά το παιχνίδι το απέρριψαν αλλά ο Μπατς επέμεινε και τελικά πούλησε τα δικαιώματα στον επιχειρηματία Τζέιμς Μπρουνότ ο οποίος αφού έκανε ορισμένες μικρές αλλαγές στο παιχνίδι το μετονόμασε σε Σκραμπλ (από το ολλανδικό Schrabben που σημαίνει ψάχνω εναγωνίως).

Εμπορική διάθεση του Σκραμπλ
----------------------------

Το 1948 ο Μπρουνότ και η γυναίκα του μετέτρεψαν το εγκαταλελειμμένο κτίριο ενός σχολείου στο Dodgington του Κονέκτικατ, σε εργοστάσιο και άρχισαν την κατασκευή του Σκραμπλ κατασκεύασαν 2.400 κομμάτια έχασαν όμως $450. Παρ’ όλα αυτά το παιχνίδι σταδιακά έγινε δημοφιλές και το 1952 οι Μπρουνότς μη μπορώντας να ανταποκριθούν πλέον στη ζήτηση πούλησαν τα δικαιώματα στην εταιρία κατασκευής παιχνιδιών Selchow and Righter. Στις μέρες μας κάθε χρόνο μόνο στη Βόρεια Αμερική πωλούνται ένα με δύο εκατομμύρια Σκραμπλ.

Παραπομπές
----------

1. 1 2  (Αγγλικά) *Find A Grave*. 19851353. Ανακτήθηκε στις 9  Οκτωβρίου 2017.
2. ↑  www.nytimes.com/1993/04/07/obituaries/alfred-m-butts-93-is-dead-inventor-of-scrabble.html.
3. ↑  (Αγγλικά) *Union List of Artist Names*. 10  Ιουνίου 2010. 500235745. Ανακτήθηκε στις 14  Μαΐου 2019.
4. ↑  Ανακτήθηκε στις 14  Ιουνίου 2019.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172583477
* LCCN: no2021055783
* ULAN: 500235745

 |

 |
Το **ρισεδρονικό οξύ**, που χρησιμοποιείται συχνά ως άλας νατρίου **ρισεδρονικό νάτριο**, είναι διφωσφονικό οξύ που χρησιμοποιείται για την ενίσχυση των οστών, τη θεραπεία ή την πρόληψη της οστεοπόρωσης και τη θεραπεία της νόσου του οστού Paget. Λαμβάνεται από το στόμα.

Συχνές παρενέργειες περιλαμβάνουν ερεθισμό και έλκη του βλεννογόνου του ανώτερου γαστρεντερικού συστήματος, μυικοί πόνοι, υποασβεστιαιμία. Όπως συμβαίνει με άλλα διφωσφονικά φάρμακα, η ρισεδρονάτη φαίνεται να σχετίζεται με τη σπάνια παρενέργεια της οστεονέκρωσης της γνάθου, που προηγείται συχνά από οδοντικές επεμβάσεις που προκαλούν τραύμα στο οστό. Φάρμακα που περιέχουν ασβέστιο επηρεάζουν την απορρόφηση του ρισεδρονικού. Δεν συνιστάται η χρήση κατά τη διάρκεια της εγκυμοσύνης ή του θηλασμού. Ανήκει στην κατηγορία των διφωσφονικών φαρμάκων, τα οποία δρουν εμποδίζοντας την αποδόμηση των οστών από τις οστεοκλάστες.

Το δίπλωμα ευρεσιτεχνίας κατατέθηκε το 1984 και εγκρίθηκε για ιατρική χρήση το 1998.

Παραπομπές
----------

1. 1 2 3 4 5 6 7  «Risedronate - FDA prescribing information, side effects and uses». *Drugs.com* (στα Αγγλικά). Ανακτήθηκε στις 22 Νοεμβρίου 2020.
2. ↑  *Analogue-based Drug Discovery* (στα Αγγλικά). John Wiley & Sons. 2006. σελ. 523. ISBN 9783527607495.
Ψηφιακή απεικόνιση του *Mars Express Orbiter.*
***Μars Express*** (*Μαρς Εξπρές*) ονομάζεται μη επανδρωμένη διαπλανητική αποστολή του Ευρωπαϊκού Οργανισμού Διαστήματος. Σκοπός της αποστολής είναι η εξερεύνηση της ατμόσφαιρας και της επιφάνειας του πλανήτη Άρη. Το διαστημόπλοιο της αποστολής εκτοξεύτηκε τον Ιούνιο του 2003 από το κοσμοδρόμιο Μπαϊκονούρ και έφτασε σε τροχιά γύρω από τον πλανήτη Άρη της 25 Δεκεμβρίου του 2003. 

Αποτελείται από δύο διακριτά τμήματα, το διαστημικό όχημα *Mars Express Orbiter* και το όχημα προσεδάφισης *Beagle 2*. Το όχημα προσεδάφισης, που σχεδιάστηκε να εκτελέσει εξωβιολογικά και γεωχημικά πειράματα, απέτυχε μετά την προσεδάφιση να λειτουργήσει. Ο *Mars Express Orbiter* όμως παραμένει ενεργός και από το 2004 έχει πραγματοποιήσει επιστημονικές μετρήσεις όπως φωτογράφιση υψηλής ανάλυσης και χαρτογράφηση της επιφάνειας του πλανήτη, σάρωση μέσω ραντάρ των υποεπιφανειακών στρωμάτων του Άρη και ανάλυση της κυκλοφορίας των ανέμων και της σύστασης της ατμόσφαιρας.

Αντίγραφο οχήματος προσεδάφισης *Beagle 2.*
Η ισχύ της αποστολής έχει επεκταθεί πολλές φορές. Η πιο πρόσφατη επέκταση ανακοινώθηκε τον Νοέμβριο του 2018 και ισχύει μέχρι τέλη του 2020, όπου προβλέπετε μια νέα επέκταση μέχρι το 2022.

Εικόνες
-------

  

* Νότιος πόλος του Άρη, 2015Νότιος πόλος του Άρη, 2015
* Λήψη του δορυφόρου Φόβου, 2007Λήψη του δορυφόρου *Φόβου*, 2007
* Λήψη του Mars Express από το Mars Global Surveyor, 2005Λήψη του *Mars Express* από το *Mars Global Surveyor*, 2005
* Λήψη της επιφάνειας του Άρη, 14 Ιανουαρίου 2004Λήψη της επιφάνειας του Άρη, 14 Ιανουαρίου 2004

Παραπομπές
----------

1. 1 2  «Summary». *sci.esa.int* (στα Αγγλικά). Ανακτήθηκε στις 21 Μαΐου 2019.
2. ↑  «Extended life for ESA's science missions». *sci.esa.int* (στα Αγγλικά). Ανακτήθηκε στις 21 Μαΐου 2019.

Εξωτερικοί σύνδεσμοι
--------------------

* *Ε.Ο.Δ. Αποστολή Mars Express* (στα Αγγλικά). Επίσημη ιστοσελίδα αποστολής.
Το **Live in Europe** είναι το πρώτο ζωντανά ηχογραφημένο άλμπουμ του μπλουζ ροκ κιθαρίστα Ρόρι Γκάλαχερ, το οποίο κυκλοφόρησε το Μάιο του 1972 μέσω της δισκογραφικής εταιρείας "Buddha Records" και επανεκδόθηκε στις 30 Ιανουαρίου 1999 από την "Capo Records" με δύο επιπλέον τραγούδια, τα "*What in the World*" και "*Hoodoo Man*".  

Οι ηχογραφήσεις οι οποίες παρουσιάζονται στο συγκεκριμένο άλμπουμ προέρχονται από την ευρωπαϊκή περιοδεία του Γκάλαχερ την άνοιξη του 1972, η οποία πέρασε από τη Γερμανία, τη Μεγάλη Βρετανία και τη Γαλλία. Μόνο δύο τραγούδια είχαν κυκλοφορήσει στο παρελθόν, τα "*Laundromat*" και "*In Your Town*" τα οποία περιέχονται στο ομώνυμο άλμπουμ του Γκάλαχερ και το "*Deuce*", αντίστοιχα.  

Το "*Live in Europe*" ανέβηκε στο βρετανικό Top-10 ενώ έγινε ο πρώτος δίσκος του καλλιτέχνη ο οποίος κατάφερε να μπει στο Billboard 200, φθάνοντας στο # 101.

Τραγούδια
---------

1. **Messin' With the Kid** *(Wells)* - 6:25  

2. **Laundromat** *(Gallagher)* - 5:12  

3. **I Could've Had Religion** *(Gallagher)* - 8:35  

4. **Pistol Slapper Blues** *(Fuller)* - 2:54  

5. **Going to My Hometown** *(Gallagher)* - 5:46  

6. **In Your Town** *(Gallagher)* - 10:03  

7. **Bullfrog Blues** *(Gallagher)* - 6:47

Θέσεις τσαρτ
------------

***Live in Europe*** *(άλμπουμ)*

***Επίσημη κυκλοφορία: 14 Μαΐου 1972***

| **Χώρα** | **Θέση** |
| --- | --- |
| **Ηνωμένο Βασίλειο** | **9** |
| **Γερμανία** | **32** |
| **Ηνωμένες Πολιτείες** | **101** |

Βραβεία
-------

***Live in Europe*** *(άλμπουμ)*  

Ηνωμένο Βασίλειο (*BPI Certification*): Χρυσός

Οι μουσικοί
-----------

Οι μουσικοί οι οποίοι συμμετείχαν στις ηχογραφήσεις του "*Live in Europe*" είναι οι εξής:

* Ρόρι Γκάλαχερ - φωνητικά, κιθάρα
* Τζέρι ΜακΑβόι - μπάσο
* Γουίγκαρ Κάμπελ - κρουστά, τύμπανα

Πηγές
-----

* Allmusic review
* Sputnik Music review
* Επίσημο site του Rory Gallagher
* Αρχείο συναυλιών του Γκάλαχερ
* Αμερικανικά τσαρτ
* Βρετανικά τσαρτ
* Γερμανικά τσαρτ[*νεκρός σύνδεσμος*]
* Βραβεύσεις από τη BPIΑρχειοθετήθηκε 2017-07-10 στο Wayback Machine.

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ρόρι Γκάλαχερ |
| --- |
|  |
| 
* Τζέρι ΜακΑβόι
* Γουίλγκαρ Κάμπελ
* Ροντ ντε Αθ
* Λου Μάρτιν
* Τεντ Μακένα
* Μαρκ Φέλθαμ
* Ντέιβιντ Λέβι
* Τζιμ Λέβατον
* Ρίτσαρντ Νιούμαν
* Τζον Κουκ
 |
|  |
| Ηχογραφήσεις σε στούντιο | 
* *Rory Gallagher* (1971)
* *Deuce* (1971)
* *Blueprint* (1973)
* *Tattoo* (1973)
* *Against the Grain* (1975)
* *Calling Card* (1976)
* *Photo - Finish* (1978)
* *Top Priority* (1979)
* *Jinx* (1982)
* *Defender* (1987)
* *Fresh Evidence* (1990)
 |
|  |
| Ζωντανές ηχογραφήσεις | 
* *Live in Europe* (1972)
* *Irish Tour '74*  (1974)
* *Stage Struck* (1980)
* *Meeting with the G-Man+* (2003)
* *Live at Montreux* (2006)
* *The Beat Club Sessions* (2010)
* *Notes from San Fransisco* (2011)
 |
|  |
| Συλλογές | 
* *BBC Sessions* (1999)
* *Wheels Within Wheels* (2003)
* *Big Guns: The Very Best of Rory Gallagher* (2005)
 |
|  |
| Σχετικά άρθρα | 
* Taste
* Ρότζερ Γκλόβερ
 |

 |
Το **OCLC** (*Online Computer Library Center*) είναι μη κερδοσκοπικός συνεταιριστικός οργανισμός του οποίου το έργο στοχεύει στην διευκόλυνση της πρόσβασης διεθνώς στις πληροφορίες και στην ελαχιστοποίηση του κόστους πρόσβασης και αποθήκευσης πληροφοριών.

Περιγραφή
---------

Ιδρύθηκε το 1967 αρχικά με την ονομασία *Ohio College Library Center* ως εννιαίο δίκτυο για τις βιβλιοθήκες στην πολιτεία του Οχάιο στις ΗΠΑ. Ο οργανισμός και το δίκτυο βιβλιοθηκών που συνεργάζεται μαζί του συντηρούν τον ιστότοπο WorldCat, ο οποίος είναι ο μεγαλύτερος δημόσιος κατάλογος ανοικτής πρόσβασης διεθνώς, καθώς και ο παλαιότερος.

Η ιδιότητα μέλους στον οργανισμό βασίζεται στην χρήση των υπηρεσιών και την συνεισφορά δεδομένων. Μεταξύ του 1967 και του 1977, τα μέλη περιορίζονταν μόνο εντός της πολιτείας του Οχάιο, ωστόσο από το 1978 και έπειτα άρχισαν να δέχονται και βιβλιοθήκες ως μέλη από άλλες πολιτείες των ΗΠΑ, ενώ από το 2002 δέχεται και βιβλιοθήκες εκτός των ΗΠΑ.

Ο οργανισμός παρέχει ελεύθερα βιβλιογραφικές υπηρεσίες και πλήρη κείμενα σε οποιονδήποτε ενδιαφερόμενο οργανισμό ή ιδιώτη. Το 1998 απέκτησε τα πνευματικά δικαιώματα και εμπορικά σήματα για το δεκαδικό σύστημα ταξινόμησης Dewey με την εξαγορά της *Forest Press* η οποία ήταν η ιδιοκτήτρια εταιρεία.

Παραπομπές
----------

1. ↑  «Cooperation». OCLC. Ανακτήθηκε στις 18 Μαρτίου 2010.
2. ↑  «About OCLC». OCLC. Αρχειοθετήθηκε από το πρωτότυπο στις 16 Σεπτεμβρίου 2012. Ανακτήθηκε στις 18 Μαρτίου 2010.
3. ↑  «In the beginning». Ανακτήθηκε στις 28 Αυγούστου 2012.
4. ↑  O'Neill, Nancy (Nov–Dec 2004). «Open WorldCat Pilot: A User's Perspective.». *Searcher* **12** (10).. Ανακτήθηκε στις 8 March 2015.
5. ↑  «WikiD». Ανακτήθηκε στις 5 Μαρτίου 2015.
6. ↑  Jordan, Jay (2010). Bates, Marcia J. επιμ. *Encyclopedia of Library and Information Sciences*. **V** (3rd έκδοση). New York: CRC Press. σελ. 3924.
7. ↑   (σελ. 3)

Σχετική βιβλιογραφία
--------------------

* Coyle, Karen (22 Δεκεμβρίου 2011). «National Library of Sweden and OCLC fail to agree». *Coyle's InFormation*.
* Spalding, Tim (23 Φεβρουαρίου 2009). «Research libraries clobber OCLC Policy». *Thingology Blog*. Library Thing.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **OCLC** |

* Επίσημος ιστότοπος
* WorldCat
* Open WorldCat Program

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 145425848
* LCCN: n81069139
* ISNI: 0000 0001 1482 1326
* GND: 1046905-9
* SELIBR: 125746
* SUDOC: 029119723
* BNF: cb12081223j (data)
* BIBSYS: 90089898
* NLA: 36515105
* NKC: kn20010711319
* BNE: XX133903
* CiNii: DA00183680

 |

 |
Η **OPCOM** είναι θυγατρική εταιρεία του εθνικού μεταφορέα ηλεκτρικής ενέργειας της Ρουμανίας, Transelectrica, η οποία είναι υπεύθυνη για την διαχείριση της αγοράς της ηλεκτρικής ενέργειας, σύμφωνα με τις ισχύουσες πρωτογενείς και δευτερογενείς νομοθεσίες.
Η OPCOM ιδρύθηκε τον Αύγουστο του 2000.

Οι αγορές για την διαχείριση των οποίων είναι υπεύθυνη η OPCOM είναι η Αγορά του Αύριο (ρουμανικά: *Piața pentru Ziua Următoare*), η Συγκεντρωτική Αγορά Διμερών Συμβάσεων (ρουμανικά: *Piața Centralizată a Contractelor Bilaterale*), η Πλατφόρμα Συναλλαγών Πιστοποιητικών Εκπομπών Αερίων του Θερμοκηπίου (ρουμανικά: *Platforma de Tranzacționare a Certificatelor de Emisii de gaze cu efect de seră*), καθώς και η Αγορά Πιστοποιητικών Πράσινης Ενέργειας (ρουμανικά: *Piața Certificatelor Verzi*).

Κατά τη διάρκεια της περιόδου μεταξύ 2005-2010, η OPCOM είχε προχωρήσει στη συναλλαγή, συνολικά, 433.480 πιστοποιητικών πράσινης ενέργειας και, συνολικά, 58,1 TWh ηλεκτρικής ενέργειας.

Παραπομπές
----------

1. 1 2 3 4  (Ρουμανικά) «Bilantul tranzactiilor OPCOM cu certificate verzi si energie electrica». *wall-stret.ro*. 20 Ιουλίου 2010. Ανακτήθηκε στις 22 Αυγούστου 2010.

Εξωτερικοί Σύνδεσμοι
--------------------

* (Ρουμανικά) Επίσημος ιστότοπος{{Dead[*νεκρός σύνδεσμος*] link|date=Απρίλιος 2020 }}
Ο φορητός υπολογιστής των 100 δολαρίων
Παρουσίαση του *φορητού υπολογιστή των 100 δολαρίων* από τον Νίκολας Νεγρεπόντε, το 2005.
Το **OLPC XO-1**, παλιότερα γνωστό ως **Φορητός Υπολογιστής των 100 Δολαρίων**, (*Hundred Dollar Laptop* ή *HDL*) **Υπολογιστής των Παιδιών** και **2B1**, είναι μικρός και φτηνός φορητός υπολογιστής που σχεδιάστηκε από τον οργανισμό *One Laptop per Child Association* ή *OLPC* και το εργαστήριο πολυμέσων του MIT. Πρόκειται για έναν υπολογιστή ασύρματης ευρυζωνικής διαδικτύωσης, ο οποίος στο αρχικό του σχέδιο περιελάμβανε γεννήτρια με μανιβέλα για να έχει αυτονομία. Μέσω ενός touchpad μπορεί ο χρήστης του, να γράφει πάνω σε αυτό με μολύβι ή και να ζωγραφίζει. Αποτελεί ένα μικρό ηλεκτρονικό βιβλίο και τετράδιο μαζί. Ο XO αναπτύχθηκε από τον Νίκολας Νεγρεπόντε, συνιδρυτή του Εργαστηρίου Πολυμέσων του MIT και σχεδιάστηκε από την εταιρεία Fuseproject του Υβ Μπεχάρ.

Ο φορητός υπολογιστής των $100 χρησιμοποιεί ως λειτουργικό σύστημα μια έκδοση του Fedora Linux με διεπαφή ανοικτού κώδικα Sugar. Το 2008 ο Οργανισμός OLPC (*One Laptop Per Child*), που διευθύνει το σχέδιο, ήρθε σε συμφωνία με τη Microsoft και πλέον το XO-1 θα περιλαμβάνει και μια απλουστευμένη έκδοση των Windows XP. Επίσης το 2006, μετά από συμφωνία με το Ίδρυμα Wikimedia, το XO-1 θα περιλαμβάνει και μια στατική έκδοση επιλεγμένων άρθρων της Βικιπαίδειας στη γλώσσα της χώρας προορισμού.

Ο φορητός υπολογιστής των $100 πρωτοπαρουσιάστηκε στο ευρύ κοινό στο *Παγκόσμιο Συνέδριο για την Κοινωνία της Πληροφορίας*, που έγινε τον Νοέμβριο του 2005 στην Τυνησία, από τον Νίκολας Νεγρεπόντε ο οποίος συνέλαβε και την αρχική ιδέα και οργάνωσε την υλοποίησή της. Στις 13 Δεκεμβρίου 2005, υπογράφηκε και το πρώτο συμβόλαιο παραγωγής του φορητού υπολογιστή από την Quanta Computer, μια Ταϊβανέζικη εταιρία.

Παραπομπές σημειώσεις
---------------------

1. ↑  «Give one, get one: '$100 laptop' project to sell to public». *CBC News*. September 24, 2007.. Ανακτήθηκε στις 2009-01-07.
2. ↑  Papert, Seymour (1993). *The Children's Machine*Απαιτείται δωρεάν εγγραφή. BasicBooks. ISBN 0-465-01830-0.
3. ↑  «Negropontism: A CM1 to 2B1 Backstory».
4. ↑  Huppatz, D.J. (2011). «Roland Barthes, Mythologies». *Design and Culture* **3** (1): 85–100. doi:10.2752/175470810X12863771378833.
5. ↑  «OLPC's Software». *The OLPC Wiki*. One Laptop per Child. Ανακτήθηκε στις 24 Δεκεμβρίου 2007.

Εξωτερικοί σύνδεσμοι
--------------------

* Επίσημη ιστοσελίδα Αρχειοθετήθηκε 2021-03-01 στο Wayback Machine.
* Επιτροπή πρωτοβουλίας για την ελληνοποίηση του μαθητικού υπολογιστή Αρχειοθετήθηκε 2020-08-09 στο Wayback Machine.
* TheVerge